Üldkohtu (teine koda) 4. septembri 2012. aasta määrus – DAI vs. komisjon
(kohtuasi T‑381/08)
Põllumajandus – Suhkur – Ajutine kava suhkrutööstuse ümberkorraldamiseks Euroopa Ühenduses – Määrused (EÜ) nr 320/2006 ja 928/2006 – Otsus 2008/445/EÜ – Tagasiulatuv ümberkorraldusabi
1.                     Põllumajandus – Ühine turukorraldus – Suhkur – Suhkrutööstuse ümberkorraldamise ajutine kava – Ümberkorraldusabi – Tagasiulatuvalt makstud täiendav abi turustusaastaks – Summa arvutamine – Sellise abi arvesse võtmine, mida anti järgnevaks turustusaastaks – Lubatavus (Nõukogu määrus nr 320/2006, mida on muudetud määrusega nr 1261/2007, artikli 3 lõige 8; komisjoni määrus nr 968/2006, mida on muudetud määrusega nr 1264/2007, artikkel 16a) (vt punktid 27–29)
2.                     Kohtumenetlus – Uute väidete esitamine menetluse käigus – Õigusvastasuse väide, mis sõnaselgelt esitati üksnes repliigi staadiumis – Vastuvõetamatus (Üldkohtu kodukord, artikli 48 lõige 2) (vt punktid 32–36)
Ese
Hagi komisjoni 11. juuni 2008. aasta otsuse peale 2008/445/EÜ, millega määratakse iga liikmesriigi kohta kindlaks tagasiulatuva ümberkorraldusabi summad kasvatajatele ja ettevõtjatele, kes on rakendanud ümberkorralduskava turustusaastatel 2006/2007 ja 2007/2008 ühenduse suhkrutööstuse ümberkorraldamise ajutise kava raames (ELT L 156, lk 20).
Resolutsioon
1.
Jätta hagi rahuldamata.
2.
Mõista kohtukulud välja DAI – Sociedade de Desenvolvimento Agro-Industrial, SA‑lt.